section_heading: Motor
paragraph_text: Sam lovac ima dva široko razmaknuta motora RD-33MK "Morskaya Osa" (rus. Морская Оса; hrv. Morska osa) koji predstavljaju najnoviji model motora iz ove obitelji. Motor je razvijen 2001. te je namijenjen moranričkim lovcima MiG-29K i MiG-29KUB, ali je prihvaćen i kod lovca MiG-35. Novi motor ima 7% više snage u odnosu na referentne vrijednosti modela zbog korištenja modernih materijala pri hlađenju lopatica motora. Također, motor sadrži i sustave koji smanjuju infracrvenu i optičku vidljivost lovca. Vijek trajanja motora iznosi 4.000 sati. Novim sustavom avion može polijetati s nosača aviona bez pomoći, zadržati performanse na vrućem klimatskom području te povećati borbenu efikasnost.